Foto: Prezident matbuot xizmati O‘zbekiston Respublikasi prezidenti Shavkat Mirziyoyev 26 iyul kuni Samarqandga jo‘nab ketdi. Bu haqda prezident matbuot xizmati xabar bermoqda. Xabarda qayd etilishicha, davlat rahbari hududlar rivoji, xalq hayoti bilan yaqindan tanishadi. Bundan tashqari, tashrif chog‘ida avval berilgan topshiriqlar ijrosi, shahar va tumanlarda amalga oshirilayotgan bunyodkorlik ishlarini ko‘zdan kechirish, yangi maqsad va vazifalarni belgilash rejalashtirilgan.